הפיגועים בטשקנט (2004)

ביום שישי ה-30 ביולי 2004 אירעו שלושה פיגועי התאבדות בטשקנט שבאוזבקיסטן. הפיגועים בוצעו בשגרירות ישראל, בשגרירות האמריקאית ובמשרד התובע הראשי של אוזבקיסטן. שני שוטרים אוזבקיים נרצחו בשגרירות ישראל ועוד תשעה נפצעו בפיגועים. 

הפיגועים התרחשו כמעט בו זמנית בסביבות השעה 17:00. שני מאבטחים אוזבקים שעבדו כמאבטחים בשגרירות ישראל נרצחו כאשר המחבל התקרב לכניסה וראה את השומרים. אחד השומרים שנרצח היה שומרו האישי של שגריר ישראל. שבעה בני אדם נפצעו בהפצצה במשרד התובע הראשי של אוזבקיסטן ושניים נוספים נפצעו בשגרירות ארצות הברית. לא היו אזרחים אמריקנים או ישראלים שנפצעו בפיגועים.

הפיגועים התרחשו זמן קצר לאחר ש-15 חשודים בחברות בארגון אל-קאעידה הועמדו לדין על ביצוע סדרה של פיגועים בתחילת 2004, בהם נרצחו 47 בני אדם.

איחוד הג'יהאד האסלאמי נטל אחריות לפיגועים. גם ארגון אל-קאעידה והתנועה האסלאמית של אוזבקיסטן - המקורבים לארגון שנטל אחריות לפיגועים - נחשדים כמעורבים בפיגועים.

הערות שוליים 

פעולות טרור ב-2004
פיגועי טרור באסיה
פיגועי טרור אסלאמי
מתקפות נגד נציגויות דיפלומטיות ישראליות
מתקפות נגד נציגויות דיפלומטיות של ארצות הברית
פיגועי התאבדות